
RAPORT DE SPECIALITATE
privind  preluarea de la Compania Locală de Termoficare COLTERM S.A. Timișoara – în insolvență a bunului de retur Stație de sortare deșeuri și predarea acestuia operatorului SC RETIM Ecologic Service SA
Facem următoarele precizări:
În cadrul “Sistemului Integrat de Management al Deşeurilor în judeţul Timiş” funcţionează staţia de sortare, investiţie realizată de SC Retim Ecologic Service SA, cu fonduri proprii şi fonduri de mediu, precum şi linia de valorificare energetică a deşeurilor cu putere calorică ridicată ce deserveşte Municipiul Timişoara.

Conform prevederilor Legii nr.51/2006 a serviciilor comunitare de utilităţi publice, republicată, bunurile realizate de operatori în conformitate cu programele de investiţii impuse prin contractul de delegare a gestiunii constituie bunuri de retur.
Stația de sortare a devenit bun de retur la finalizarea contractului de concesiune  nr.SC2006-15414/31.07.2006 încheiat între Consiliul Local al Municipiului Timișoara și SC RETIM Ecologic Service SA,  este proprietatea Municipiului Timișoara  și deservește Zona 1 Timișoara.

Prin Hotărârea nr.496 din 24.10.2018, Consiliul Local al Municipiului Timișoara a aprobat delegarea gestiunii, prin atribuire directă, a serviciului  ,,Operare și întreținere a Stației de sortare deșeuri din Municipiul Timișoaraˮ către Compania Locală de Termoficare COLTERM S.A. Timișoara, precum şi Studiul de oportunitate, Caietului de sarcini, Contractului de delegare a gestiunii, și a tarifelor pentru activităţile de operare și întreținere a Stației de sortare deșeuri din Municipiul Timișoara.
Potrivit art.6 din hotărârea sus menționată, bunurile date în administrare și exploatare Companiei Local de Termoficare COLTERM S.A. Timișoara, prevăzute în anexa 4 la hotărâre, devin anexă la contractul de delegare.

Contractul privind delegarea de gestiune, prin atribuire directă, a serviciului de sortare a deșeurilor - operare și întreținere a Stației de sortare deșeuri din Municipiul Timișoara, ce constituie Anexa nr.3 la hotărârea sus menționată, s-a încheiat pe o perioadă de 4 ani, începând cu data de 01.11.2018 până la data de 01.11.2022, fiind înregistart sub nr.SC2018-25346/29.10.2018. 


Prin Actul adițional nr.7/28.10.2022 - anexă la HCLMT nr.460/20.09.2022, contractul de delegare nr.SC2018-25346/29.10.2018 a fost prelungit până la data desemnării, prin licitație publică, a  unui operator și încheierea unui nou contract de delegare, dar nu mai mult de 1 an.
În vederea conformării prevederilor OUG nr.133/2022, Consiliul Local al Municipiului Timișoara, prin Hotărârea nr.117/21.03.2023, a acordat mandat special Asociației de Dezvoltare Intercomunitară Deșeuri Timiș, în vederea delegării activității prevăzute la art.2 alin.3 lit.d) din Legea nr.101/2006, respectiv “Sortarea deşeurilor de hârtie, carton, metal, plastic şi sticlă colectate separat din deşeurile municipale în staţii de sortare, inclusiv transportul reziduurilor rezultate din sortare la depozitele de deşeuri şi/sau la instalaţiile de valorificare energetică”.
Prin Hotărârea nr.379/17.08.2023, Consiliul Local al Municipiului Timișoara, a aprobat documentația care stă la baza delegării, prin concesiune, a gestiunii activităților de sortare a deșeurilor reciclabile și tratare mecano-biologică a deșeurilor reziduale din Zona 1 – Timișoara și a mandatat Asociația de Dezvoltare Intercomunitară Deșeuri Timiș să organizeze și să deruleze procedura de achiziție publică.
Prin Hotărârea nr.434/02.10.2023 Consiliul Local a aprobat modificarea art. 1, paragraful 2 din Hotărârea Consiliului Local nr. 379/17.08.2023 privind  aprobarea documentației care stă la baza delegării prin concesiune a gestiunii activităților  de sortare a deșeurilor reciclabile și tratare mecano-biologică a deșeurilor reziduale din Zona 1 – Timișoara.
În data de 10.10.2023, Asociația de Dezvoltare Intercomunitară Deșeuri (ADID) Timiș, în urma procedurii de Negociere fără publicare prealabilă a unui anunț de participare pentru Prestarea activităților de sortare a deșeurilor reciclabile și tratare în vederea valorificării energetice a deșeurilor reziduale la Stația de sortare Timișoara,  a atribuit  contractul de servicii pentru activitățile de sortare a deșeurilor reciclabile  și tratare în vederea valorificării  energetice a deșeurilor reziduale, către operatorul SC RETIM Ecologic Service SA.
Astfel, contractul de delegare nr.SC2018-25346/29.10.2018, încheiat între Municipiul Timișoara și Compania Locală de Termoficare COLTERM S.A. Timișoara – în insolvență, încetează la data desemnării unui  nou operator.
La data de 10.10.2023, între Asociația de Dezvoltare Intercomunitară Deșeuri (ADID) Timiș și operatorul  SC RETIM Ecologic Service SA, desemnat în urma procedurii de negociere fără publicare prealabilă a unui anunț de participare, s-a încheiat contractul de servicii pentru activitățile de sortare a deșeurilor reciclabile și tratare în vederea valorificării  energetice a deșeurilor reziduale,  până la desemnarea unui operator prin delegare de gestiune prin concesiune, dar nu mai mult de 12 luni.
 La solicitarea Asociației de Dezvoltare Intercomunitară Deșeuri (ADID) Timiș, personal din cadrul Direcției Patrimoniu și Serviciul Protecția Mediului, Managementul Deșeurilor și Salubrizare s-au deplasat în teren și au verificat din punct de vedere al existenței și funcționalității bunurile din lista cu instalațiile/utilajele aferente stației de sortare - care fac parte din patrimoniul Municipiului Timișoara, înregistrate în evidența tehnico-operativă și contabilă, fiind încheiat procesul verbal înregistrat sub nr.MTM2023-20250/24.11.2023.
La art.1 din Hotărârea Consiliului Local al Municipiului Timișoara  nr.434/02.10.2023 se prevede că, compartimentul de specialitate din cadrul Primăriei Municipiului Timișoara  va pune la dispoziția operatorului desemnat de ADID Timiș bunul de retur Stație de sortare a deșeurilor Timișoara.
Conform prevedrilor OUG nr.57/2019 privind Codul Administrativ-cu modificările și completările ulterioare, consiliul localConsiliul local

Având în vedere cele expuse, Municipiul Timișoara prin compartimentele de specialitate cu atribuții privind evidența proprietății publice și private a Municipiului Timișoara, va iniția toate demersurile necesare astfel încât, bunul de retur Stația de sortare împreună, cu întreaga infrsatructură aferentă, necesară desfășurării activității de sortare a deșeurilor colectate din Zona 1 Timișoara, să fie preluată de la Compania Locală de Termoficare COLTERM S.A. Timișoara – în insolvență și predată operatorului SC RETIM Ecolocgic Service SA.
În concluzie, 
Având în vedere prevederile legale expuse în prezentul raport, apreciem că proiectul de hotărâre privind  preluarea de la Compania Locală de Termoficare COLTERM S.A. Timișoara – în insolvență a bunului de retur Stație de sortare deșeuri și predarea acestuia operatorului SC RETIM Ecologic Service SA, îndeplineşte condiţiile pentru a fi supus dezbaterii şi aprobării plenului consiliului local. 

